BHARAT ARUN
బౌలింగ్‌ కోచ్‌గా భరత్‌ అరుణ్‌ నియామకం దాదాపు ఖరారు
ముంబయి: టీమిండియా బౌలింగ్‌ కోచ్‌గా భరత్‌ అరుణ్‌కు బాధ్యతల్ని అప్పజెప్పేందుకు దాదాపుగా రంగం సిద్ధమైంది. మీడియాలో వస్తున్న వార్తల ప్రకారం బౌలింగ్‌ కోచ్‌గా భరత్‌ అరుణ్‌ నియామకం పూర్తిగా అయిందని. అతడికి మద్ధతుగా నిలిచిన రవిశాస్త్రికి ధన్యవా దాలు తెలిపేందుకు కూడా అతడు సిద్ధమ య్యాడు. టీమిండియా ప్రధాన కోచ్‌గా రవిశాస్త్రి ఎంపికయిన తర్వాత పూర్తిస్థాయి బౌలింగ్‌ కోచ్‌గా భరత్‌ అరుణ్‌ పేరుని తెరపైకి తీసు కొచ్చిన సంగతి తెలిసిందే. క్రికెట్‌ సలహా కమిటీ (సిఏసి) జహీర్‌ ఖాన్‌ని బౌలింగ్‌ కన్సల్టెంట్‌గా ఎంపిక చేసినప్పటికీ తనకు పూర్తిస్థాయిలో,జట్టు వెంబడి ఉండే బౌలింగ్‌ కోచ్‌ కావాలని రవిశాస్త్రి పట్టుబట్టిన సంగతి తెలిసిందే.
ఈనేపథ్యంలో బిసిసిఐ పరిపాలన కమిటీ దిగొచ్చింది. జహీర్‌ ఖాన్‌ పూర్తిస్థాయి కోచ్‌ కాదని, కేవలం 150 రోజుల పాటు మాత్రమే బౌలింగ్‌ కన్సల్టెంట్‌గా సేవలందిస్తాడని అధికారిక ప్రకటన కూడా చేసింది. విదేశీ పర్యటనల్లో జహీర్‌ ఖాన్‌ సేవల్ని ఉపయోగించుకుంటామని కూడా తెలిపింది. సచిన్‌,గంగూలీ, లక్ష్మణ్‌ నేతృత్వంలోని క్రికెట్‌ సలహా కమిటీకి టీమిండియా ప్రధాన కోచ్‌ ఎంపిక చేసే బాధ్యతల్ని మాత్రమే అప్పగించా మని అయితే బౌలింగ్‌, బ్యాటింగ్‌ కన్సల్టెంట్లను సైతం ప్రకటించడంపై వినోద్‌ రా§్‌ు నేతృత్వంలోని సిఓఏ అసంతృప్తి వ్యక్తం చేసిన సంగతి తెలిసిందే. ఈ నేపథ్యంలో రాహుల్‌ ద్రావిడ్‌, జహీర్‌ఖాన్‌ల నియామకాన్ని పెండిం గ్‌లో ఉంచాలని బిసిసిఐని కూడా ఆదేశించారు. ప్రధాన కోచ్‌ రవిశాస్త్రి ఎంపికను మాత్రమే సిఓఏ పూర్తిస్థాయి సమర్థించింది. అంతేకాదు సహాయక సిబ్బందిని ఎంపిక చేసుకునే బాధ్యతను ప్రధాన కోచ్‌కు అప్పగించాలని కూడా పేర్కొంది. 2014 నుంచి 2016 మధ్య కాలంలో రవిశాస్త్రి టీమిండియా డైరెక్టర్‌గా పనిచేసిన కాలంలో భరత్‌ అరుణ్‌ బౌలింగ్‌ కోచ్‌గా పనిచేసిన అనుభవం ఉంది. ఈ నేపథ్యంలో రవిశాస్త్రి కొత్త కోచ్‌గా ఎంపిక కావడం అతడు కూడా భరత్‌ అరుణ్‌నే తనకు పూర్తిస్థాయి బౌలింగ్‌ కోచ్‌గా నియమించాలని పట్టుబట్టడంతో భరత్‌ అరుణ్‌ ఎంపిక ఖాయమైనట్లే కనబడుతోంది.